open-index/open-wikipedia-markdown huggingface dataset:
எல். கணேசன்

**லோ. கணேசன்** (*L. Ganesan*; 24 ஏப்ரல் 1934 - 4 சனவரி 2026) பதினான்காம் இந்திய நாடாளுமன்றத்தின் திருச்சிராப்பள்ளியிலிருந்து மதிமுக சார்பில் தேர்ந்தெடுக்கப்பட்ட உறுப்பினராவார்.

## பிறப்பு
தஞ்சாவூர் மாவட்டம்  ஒரத்தநாடு அருகே உள்ள கண்ணந்தங்குடி கீழையூர் கிராமத்தில் 24-04-1934ல்   லோகநாதன் கண்டபிள்ளை என்பவருக்கு மகனாக பிறந்தார்.

## வகித்த பொறுப்புகள்
### சட்டமன்ற உறுப்பினர்
1971, 1989 ஆகிய இருமுறை ஒரத்தநாடு சட்டமன்றத் தொகுதியிலிருந்து தேர்ந்தெடுக்கப்பட்டு, 1989ல் முதல்வரின் பேரவை செயலாளராகவும்  மக்கள் பணியாற்றி உள்ளார்.

### நாடாளுமன்ற மாநிலங்களை உறுப்பினர்
நாடாளுமன்ற மாநிலங்களவை உறுப்பினராக தி.மு.க.வின் சார்பில் 1980 சூன் 30ஆம் நாள் முதல் 1986 ஏப்ரல் 10ஆம் நாள் வரை பணியாற்றினார்.,

### சட்டமேலவை உறுப்பினர்
ஒருமுறை தமிழ்நாடு சட்டமன்ற மேலவை உறுப்பினராக மக்கள் பணியாற்றி உள்ளார்.

## இடம்பெற்ற கட்சிகள்
1965ல் நடந்த இந்தி எதிர்ப்புப் போராட்டத்தின் தளகர்த்தர்களில் முதன்மையானவர்.1971ல் திமுகவின் மாநில மாணவரணி செயலாளராக பணியாற்றியுள்ளார்.1993ல் மறுமலர்ச்சி திராவிட முன்னேற்றக் கழகம்உருவானபோது இவர் அதன் அவைத்தலைவராக தேர்ந்தெடுக்கப்பட்டார். தற்போது திமுகவில் இணைந்து தேர்தல் பணிக்குழு செயலாளராக பணியாற்றி வருகிறார்.

2008 ஆம் ஆண்டு சூலையில் மத்தியில் ஆளும் பிரதமர் மன்மோகன் சிங் அவர்களின் காங்கிரஸ் தலைமையிலான ஐக்கிய முற்போக்கு கூட்டணி  அரசாங்கத்திற்கு எதிராக வாக்களித்த பின்னர் இவர் மதிமுக கட்சியிலிருந்து வெளியேற்றப்பட்டார்.

## இறப்பு
எல். கணேசன் 2026 சனவரி 4 அன்று தனது 91-ஆவது அகவையில் தஞ்சாவூரில் உள்ள அவரது இல்லத்தில் காலமானார்.

## மேற்கோள்கள்

## வெளியிணைப்புகள்
* Members of Fourteenth Lok Sabha - Parliament of India website 

பகுப்பு:1934 பிறப்புகள்
பகுப்பு:2026 இறப்புகள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
சுதந்திராக் கட்சி

thumb|250px|right|கட்சிக் கொடி 

சவகர்லால் நேருவின் சோசலிசக் கொள்கைகளுக்கு எதிராக இராசாசி, என். ஜி. ரங்கா ஆகியோரால் தோற்றுவிக்கப்பட்ட ஓர் இந்திய அரசியல் கட்சியாகும். லைசன்சு ராஜ் என்றழைக்கப்பட்ட கட்டுப்படுத்தப்பட்டப் பொருளாதாரத்திற்கு எதிராக தனியார் தொழில்மயமாக்கலையும் மேற்கத்திய முதலீடுகளையும் வலியுறுத்தி வந்தது. 21 கொள்கைகளை விளக்கிய தேர்தல் அறிக்கை  இந்த தாராளமய வணிக அடிப்படையில் அமைந்திருந்தது. இராசத்தான், குசராத், பீகார் மற்றும் ஒரிசாவில் வலிமை பெற்றிருந்தது. 1967-71 ஆண்டுகளிலிருந்த நான்காம் நாடாளுமன்றத்தில் 44 உறுப்பினர்களைக் கொண்டு தனிப்பெரும் எதிர்க்கட்சியாக விளங்கியது. 1972ஆம் ஆண்டில் இராசாசியின் மறைவிற்குப் பிறகு வேகமாக பலமிழக்கத் தொடங்கியது. பொதுமக்களிடையே பணக்காரர்கள் மற்றும் மகாராசாக்களின் கட்சியாக காட்சிப்படுத்தப்பட்டதும் இதன் அழிவிற்கு காரணமாக அமைந்தது.

1974ஆம் ஆண்டு சுதந்திராக் கட்சியுடன் சோசலிஷ்ட் கட்சியின் ஓரங்கம், சரண்சிங் தலைமையிலான பாரதிய கிராந்தி தளம், காங்கிரசின் பிரிவு ஒன்று என ஆறு கட்சிகள் ஒன்றிணைந்து பாரதிய லோக தளம் உருவானது.

## இதனையும் பார்க்க
* மினூ மசானி
* பிலு மோடி 
* காயத்ரி தேவி
* கே. எம். முன்ஷி
* அஜ்மல் கான்

## மேற்கோள்கள்

## உசாத்துணை
* H.R.Pasricha. The Swatantra Party—Victory in Defeat. The Rajaji Foundation. 2002.
* Howard L. Erdman. India’s Swatantra Party. Public Affairs Vol 36, Issue 4, Winter 1963-1964, pp.&nbsp;394–410.
## வெளியிணைப்புகள்
* C. Rajagopalachari : Save freedom. Why Swatantra, 1960 
* Minoo Masani: To provide A Democratic Alternative. Why Swatantra, 1960
* K.M. Munshi: To Restore Fundamental Rights. Why Swatantra, 1960
* N.G. Ranga: To Preserve Family Economy. Why Swatantra, 1960
* A number of links at sabhlokcity.com
* Rediff On The NeT: Rajmohan Gandhi on C Rajagopalachari and the birth of the Swatantra Party
* Revive the Swatantra Party
* Minoo Masani And The Swatantra Party 

பகுப்பு:இந்திய அரசியல் கட்சிகள்
பகுப்பு:1974இல் கலைக்கப்பட்ட அரசியல் கட்சிகள்
பகுப்பு:1959இல் நிறுவப்பட்ட அரசியல் கட்சிகள்
மேல் சொருபிய மொழி

**மேல் சொருபிய மொழி** என்பது இந்தோ ஐரோப்பிய மொழிக்குடும்பத்தின் கீழ் வரும் பால்தோ சிலாவிய மொழிக்குடும்பத்தைச் சேர்ந்த ஒரு மொழி ஆகும். இம்மொழி செருமனி நாட்டில் பேசப்படுகிறது. இம்மொழி ஏறத்தாழ நாற்பதாயிரம் மக்களால் பேசப்படுகிறது. இம்மொழி இலத்தீன் எழுத்துக்களைக்கொண்டே எழுதப்படுகிறது.

பகுப்பு:சிலாவிய மொழிகள்
கீழ் சொருபிய மொழி

**கீழ் சொருபிய மொழி** என்பது இந்தோ ஐரோப்பிய மொழிக்குடும்பத்தின் கீழ் வரும் பால்தோ சிலாவிய மொழிக்குடும்பத்தின் கீழ் வரும் சிலாவிய மொழிகளுள் ஒன்றாகும். இம்மொழி செருமனி நாட்டில் பேசப்படுகிறது. இம்மொழியை ஏறத்தாழ பதினான்காயிரம் மக்கள் பேசுகின்றனர். இம்மொழி இலத்தீன் எழுத்துக்களைக்கொண்டே எழுதப்படுகிறது.

பகுப்பு:சிலாவிய மொழிகள்
கீழ் சாசிய தச்சு மொழி

**கீழ் சாசிய தச்சு மொழி** (*Dutch Low Saxon*) என்பது இந்தோ ஐரோப்பிய மொழிக்குடும்பத்தின் கீழ் வரும் செருமானிய மொழிக்குடும்பத்தைச் சேர்ந்த வட கீழ் செருமானிய வட்டாரவழக்குகளில் ஒன்றாகும். இது நெதர்லாந்தின் வடகிழக்கு பகுதியில் பேசப்படுகிறது. இதனை சிலர் தச்சு மொழியின் ஒரு வகை என்று கருதுகின்றனர்.

பகுப்பு:செருமானிய மொழிகள்
வட சமி மொழி

[thumb|right|314px|நார்வே பின்லாந்துக்கு இடையேயான சாலையில் [சுவீடிய மொழி|சுவீடிய, பின்னிய, நோர்விய மொழிகளில் எழுதிய பலகை]]

**வட சமி மொழி** என்பது யூரலிய மொழிக்குடும்பத்தின் கீழ் வரும் சமி மொழிகளிலேயே பரவலாகப் பேசப்படும் மொழி ஆகும். இம்மொழி நோர்வே, சுவீடன், பின்லாந்து ஆகிய நாடுகளின் வடபகுதிகளில் பேசப்படுகிறது. இம்மொழி ஏறத்தாழ பதினைந்தாயிரம் முதல் இருபத்தைந்தாயிரம் மக்களால் பேசப்படுகிறது. இம்மொழி இலத்தீன் எழுத்துக்களைக்கொண்டே எழுதப்படுகிறது. இம்மொழிப் பேசுபவர்களில் சுமார் 2000 பேர் பின்லாந்திலும், 5000-6000 பேர் சுவீடனிலும் வாழ்கிறார்கள்.

## மேற்கோள்கள்

பகுப்பு:யூரலிய மொழிகள்
காரச்சேபால்கர் மொழி

**காரச்சேபால்கர் மொழி** என்பது காராச்சே மற்றும் பால்கர் மக்களால் பேசப்படும் அல்தைக்கு மொழிக்குடும்பத்தைச் சேர்ந்த துருக்கிய மொழிக்குடும்பத்தின் கீழ் வரும் ஒரு மொழி ஆகும். இம்மொழி உருசியா நாட்டில் பேசப்படுகிறது. இம்மொழி ஏறத்தாழ நான்கு இலட்ச மக்களால் பேசப்படுகிறது. இம்மொழி காரச்சேபால்கர் எழுத்துக்களைக்கொண்டே எழுதப்படுகிறது.

### காரச்சேபால்கர் எழுத்துக்கள்

## மேற்கோள்கள்

பகுப்பு:துருக்கிய மொழிகள்
கீழ் பிராங்கோனிய மொழிகள்

**கீழ் பிராங்கோனிய மொழிகள்** என்பன இந்தோ ஐரோப்பிய மொழிக்குடும்பத்தின் கீழ் வரும் செருமானிய மொழிக்குடும்பத்தைச் சேர்ந்த வட செருமானிய மொழிகளை குறிக்கும். இவை, நெதர்லாந்து, செருமனி, பிரான்சு போன்ற நாடுகளில் பேசப்படுகின்றன.

[thumb|The [Frankish Kingdom and the political divisions of Gaul at the inception of Clovis' career (481). Frankish was the dominating language only in the original Austrasian kingdom in yellow, thereafter for a time it was also one of the languages spoken in what will become Neustria in pink. Other Germanic idioms were spoken in Alamannia in green.]]

[thumb|right|Contemporary continental கீழ் பிராங்கோனிய மொழிகள் language area. [French Flanders has become more and more francophone during the last century. பிரசெல்சு is officially bilingual, but largely francophone. In Germany, Low Franconian only exists as Meuse-Rhenish regiolects and dialects]]

பகுப்பு:செருமானிய மொழிகள்
உலோசுபன் மொழி

**உலோசுபன் மொழி** (லோஜ்பன் மொழி, Lojban) என்பது செயற்கையாக கட்டப்பட்ட மொழிகளுள் ஒன்றாகும். இம்மொழி 1987ஆம் ஆண்டு தோற்றுவிக்கப்பட்டது. இம்மொழி இலத்தீன் எழுத்துக்களைக் கொண்டு எழுதப்படுகிறது.

## மேற்கோள்கள்

பகுப்பு:உருவாக்கப்பட்ட மொழிகள்
செல்திக்கு மொழிகள்

**செல்திக்கு மொழிகள்** (ஆங்கிலம்:Celtic languages) என்பன இந்தோ ஐரோப்பிய மொழிக் குடும்பத்தைச் சேர்ந்த முன் செல்திக்கு மொழியிலிருந்து தோன்றிய மொழிகள் ஆகும். இவை இன்சுலார் செல்திக்கு மொழிகள் காண்டினந்தால் செல்திக்கு மொழிகள் என இரு வகைப்படும். இன்றைய அளவில் பயன்படுத்தப்படும் செல்திக்கு மொழிகள்:

௧. வேல்சு மொழி

௨. ஐரிய மொழி

௩. பிரித்தானிய மொழி

௪. சுகாத்திசு கேலிக்கு

௫. கோர்னிசு மொழி

௬. மான்சு மொழி

பகுப்பு:செல்திக்கு மொழிகள்
பகுப்பு:இந்திய-ஐரோப்பிய மொழிகள்
புதிய சனநாயக மார்க்சிச லெனினிசக் கட்சி

**புதிய சனநாயக மார்க்சிச-லெனினிசக் கட்சி** (*New-Democratic Marxist-Leninist Party*, NDMLP) என்பது இலங்கையில் நீண்டகாலமாக இயங்கி வரும் ஒர் இடதுசாரி சமூக, அரசியல் கட்சி ஆகும். மாக்சியம், லெனினியம், மற்றும் மாவோயிசம் ஆகிய சிந்தனைகளைத் தனது வழிகாட்டியாகக் கொண்டுள்ளது.

1960களில் யாழ்ப்பாணத்தில் நடைபெற்ற தீண்டாமை ஒழிப்பு எதிர்ப்புப் போராட்டம், மலையகத்தில் மேல் கொத்மலை நீர்த்தேக்க எதிர்ப்புப் போராட்டம் போன்றவற்றில் இந்தக் கட்சியின் பங்கு கணிசமானது. இடதுசாரிய அடிப்படையில் வர்க்க அரசியலை இவர்கள் முன்னெடுக்கிறார்கள்.

## வரலாறு
இக்கட்சி முதன் முதலாக 1978 ஆம் ஆண்டு **இலங்கைக் கம்யூனிஸ்ட் கட்சி (இடது)** என்ற பெயரில் நிறுவப்பட்டது. இதன் நிறுவக பொதுச் செயலாளர் கே. ஏ. சுப்பிரமணியம் ஆவார். 1991 ஆம் ஆண்டு நடந்த தனது இரண்டாவது தேசிய மாநாட்டில் இது தனது பெயரை **புதிய சனநாயகக் கட்சி** என மாற்றிக்கொண்டது. பின்னர் 2010 சூன் மாதத்தில் கொழும்பில் இடம்பெற்ற தனது 5வது அனைத்து இலங்கை மாநாட்டில் தனது பெயரை **புதிய ஜனநாயக மாக்சிச-லெனினிசக் கட்சி** என மாற்றிக் கொண்டது. இக்கட்சி இலங்கையின் தேர்தல் ஆணையகத்தில் 2020 அக்டோபர் 14 அன்று அங்கீகரிக்கப்பட்ட அரசியல் கட்சியாகப் பதிவு செய்யப்பட்டது. இதன் தேர்தல் சின்னம் "வெந்நீர்க்கெண்டி" (கேத்தல்) ஆகும்.

## முக்கிய நான்கு முரண்பாடுகள்
இக்கட்சி இலங்கையில் நான்கு முக்கிய முரண்பாடுகள் உண்டு என்றும், நான்கு முனைகளிலும் சமகாலத்தில் போராட வேண்டும் என்றும் கூறுகிறது.  இதில் இன முரண்பாடு முதன்மை முரண்பாடாகவும் வர்க்க முரண்பாடு அடிப்படை முரண்பாடாகவும் கொள்ளப்படுகிறது.   
* இன முரண்பாடு
* வர்க்க முரண்பாடு
* சாதிய முரண்பாடு
* பெண்கள் மீதான அடக்குமுறை (பால்நிலை முரண்பாடு)

## தேசிய இனப்பிரச்சினையில் கட்சியின் நிலைப்பாடு
இலங்கையில், சிங்களவர், இலங்கைத் தமிழர், முஸ்லிம்கள், மலையகத் தமிழர் எனும் நான்கு தேசிய இனங்களும் பல்வேறு இனக்குழுக்களும் பழங்குடிகளும் வாழ்வதாக வரையறுக்கும் இக்கட்சி, இலங்கையின் தேசிய இனப்பிரச்சினைக்குத் தீர்வாக ஒன்றுபட்ட இலங்கைக்குள் நான்கு தேசிய இனங்களுக்குமான சுயநிர்ணய உரிமையின் அடிப்படையிலான தீர்வினை முன்மொழிகிறது.

## 2010 மத்திய குழு
* சி. கா. செந்திவேல் - பொதுச் செயலாளர்
* வெ. மகேந்திரன் - தேசிய அமைப்பாளர்
* இ. தம்பையா - சர்வதேச அமைப்பாளர்
* சோ. தேவராஜா - பொருளாளர்

## அனைத்துலக உறவுகள்
உலக அளவில் பல்வேறு நாடுகளிலும் இயங்கும் மார்க்சிச - லெனினிசக் கட்சிகளுடனும் இடதுசாரிக் கட்சிகளுடனும் உறவினைப் பேணும் இக்கட்சி, புரட்சிகரக் கட்சிகள் அமைப்புக்களின் அனைத்துலக ஒருங்கமைப்பு (ICOR) இல் அங்கம் வகிக்கிறது.

## மேற்கோள்கள்

## வெளி இணைப்புகள்
*http://ndmlp.org 
*முகநூல் பக்கத்தில் புதிய ஜனநாய மாக்சிய- லெனினிய கட்சி

பகுப்பு:இலங்கைத் தமிழ் இடதுசாரி அமைப்புகள்
பகுப்பு:இலங்கை அரசியல் கட்சிகள்
பகுப்பு:1978இல் நிறுவப்பட்ட அரசியல் கட்சிகள்
பகுப்பு:இலங்கையில் பொதுவுடைமை
தேசியகலை இலக்கியப் பேரவை (இலங்கை)

**தேசியகலை இலக்கியப் பேரவை** என்பது இலங்கையில் இயங்கும் ஒர் தமிழ் அமைப்பாகும்.  இது இலக்கியம், நாடகம், கவிதை ஊடாக சமூக சீர்திருத்தப் போராட்டங்களை முன்னெடுக்கிறது.  நூறுக்கும் மேற்பட்ட நூல்களை இத் துறையில் இது வெளியிட்டுள்ளது.  

பகுப்பு:இலங்கைத் தமிழ் இடதுசாரி அமைப்புகள்
தமிழர் வகைத்துறைவள நிலையம்

**தமிழர் வகைத்துறைவள நிலையம்** அல்லது தேடகம் என்பது கனடாவில் இயங்கும் ஓர் இடதுசாரி அமைப்பாகும்.  ஈழப் போராட்டதிற்கு தொலை நோக்குப் பார்வையில், ஒரு சரியான கோட்பாட்டுத் தளத்தை ஆராய்ந்து அமைப்பது இவர்களின் குறிக்கோள்களில் ஒன்றாகும். 

## தேடகம்
1990 களில் ரொறன்ரோ மையைப் பகுதியில் தேடகம் என்ற ஒரு பொது நூலகத்தை நடத்தி வந்தனர்.  இது அப்போது புலிகள் சார்பானோரால் தாக்கப்பட்டது.  பின்னர் நிதிப் போதாகமையினால் நிறுத்தப்பட்டது.  

## தேடல்
தேடல் என்ற இதழ் பல ஆண்டுகளாக அவ்வப்போது இந்த அமைப்பால் வெளியிடப்படுகிறது.  

## வியூகம்
வியூகம் என்ற கோட்பாட்டு இதழ் இந்த அமைப்பால் வெளியிடப்பட்டு, அந்த இதழின் உள்ளடக்கம் விவாதிக்கப்படுகிறது.  

## வெளி இணைப்புகள்
* www.trcto.org 

பகுப்பு:தமிழர் இடதுசாரி அமைப்புகள்
வட விளமிய மொழி

**வட விளமிய மொழி** என்பது இந்தோ ஐரோப்பிய மொழிக்குடும்பத்தின் கீழ் வரும் செருமானிய மொழிக்குடும்பத்தைச் சேர்ந்த தச்சு மொழியின் வட்டாரவழக்குகள் ஆகும். இம்மொழி நெதர்லாந்து, பெல்சியம், பிரான்சு ஆகிய நாடுகளில் பேசப்படுகிறது. இம்மொழி ஏறத்தாழ ஒரு மில்லியனிற்கும் மேற்பட்ட மக்களால் பேசப்படுகிறது.

[left|400px|thumb|Geographical location of West Flemish (colour: ''sandy'') among the other minority and regional languages and dialects of the [Benelux countries]]

[left|400px|thumb|Flemish (green) and French (red/brown) as spoken in the [arrondissement of Dunkirk in France, in 1874 and 1972]]

பகுப்பு:செருமானிய மொழிகள்
உதுமுருத்து மொழி

**உதுமுருத்து மொழி** என்பது உராலிக்கு மொழிக்குடும்பத்தின் கீழ் வரும் பெருமிக்கு மொழிக்குடும்பத்தைச் சேர்ந்த ஒரு மொழி ஆகும். இம்மொழி உருசியா, கசாகிசுத்தான் போன்ற நாடுகளில் பேசப்படுகிறது. இம்மொழி ஏறத்தாழ ஐந்தரை இலட்ச மக்களால் பேசப்படுகிறது.

### உதுமுருத்து எழுத்துக்கள்

## மேற்கோள்கள்

பகுப்பு:யூரலிய மொழிகள்
அனைத்திந்திய வானொலி

**அனைத்திந்திய வானொலி ** அல்லது **அகில இந்திய வானொலி** (All India Radio, சுருக்கமாக **AIR**), அலுவல்முறையில்  **ஆகாஷ்வாணி** (தேவநாகரி: आकाशवाणी, ākāshavānī), இந்தியாவின் முதன்மையான அரசுத்துறை வானொலி ஒலிபரப்பு நிறுவனமாகும். 1936ஆம் ஆண்டு அரசின் தகவல் மற்றும் ஒலிபரப்பு அமைச்சின் கீழ்  நிறுவப்பட்டு  தற்போது தன்னாட்சி வழங்கப்பட்டுள்ள பிரசார் பாரதியின் அங்கமாக விளங்குகிறது.

உலகின் ஒலிபரப்பு நிறுவனங்களில் மிகப்பெரும் பிணையம் உள்ள ஒன்றாகும்.இதன் தலைமையகம் தில்லியில் *ஆகாசவாணி பவன்* கட்டிடத்தில் இருந்து இயங்குகிறது. இக்கட்டிடத்தின் ஆறாம் தளத்தில் பிரசார் பாரதியின் மற்றொரு அங்கமான ஒளிபரப்பு நிறுவனம் தூர்தர்சன் தலைமையகம் இயங்குகிறது.

சென்னை நிலையம் மயிலாப்பூர் சாந்தோம் பகுதியில் கடற்கரைக்கு எதிராக அமைந்துள்ளது.

## விரிவாக்கம்

தமிழ்நாட்டில் வானொலி ஒலிபரப்பு சேவைகளை மேலும் வலுப்படுத்த, கும்பகோணம், ஏற்காடு மற்றும் வேலூரில் மூன்று புதிய ஆகாஷ்வாணி எஃப்எம் ரிலே டிரான்ஸ்மிட்டர்களை பிரதமர் நரேந்திர மோதி 01 மார்ச் 2026 அன்று நாட்டிற்கு அர்பணித்துவைத்தார். .

## மேற்கோள்கள்
  

## வெளியிணைப்புகள்
* ஆகாஷ்வாணி: இந்திய வானின் அசரீரி!﻿ 
* All India Radio Official web-site 
* Know India: Radio
* AIR's Frequency schedule 
* All India Radio (AIR) Station Frequencies (National/International)
* Children's wing of All India Radio
* VIVIDH BHARTI
* FM RAINBOW
*  FM GOLD 

பகுப்பு:இந்திய வானொலி நிறுவனங்கள்
பகுப்பு:தகவல் மற்றும் ஒளிபரப்பு அமைச்சகம்
சி. கா. செந்திவேல்

right|thumb|200px|சி. கா. செந்திவேல்
**சி. கா. செந்திவேல்** (இலங்கை) ஒரு நீண்டகால இடதுசாரிச் செயற்பாட்டாளர் ஆவார். தற்போது இவர் புதிய சனநாயக மாக்சிச லெனினிசக் கட்சியின் பொதுச் செயலாளாராக செயற்படுகிறார்.

இவர் இளமைக் காலத்திலேயே பொதுவுடமைக் கருத்துக்களால் ஈர்க்கப்பட்டு, மார்க்சியவாதியாக செயற்பட ஆரம்பித்தார். தனது 23 வயதில் இவர் யாழ்ப்பாணத்தில் நடந்த தீண்டாமைக்கு எதிரான ஒக்டோபர் எழுச்சிஅணிவகுப்பில் கலந்து கொண்டவர். அதனைத் தொடர்ந்து தீண்டாமைக்கு எதிராக நடைபெற்ற வெகுசன போராட்டங்கள் பலவற்றில் இவர் கலந்து கொண்டார்.
## அரசியல், சமூக எழுத்தாக்கங்கள்
*இலங்கையில் சாதியமும் அதற்கெதிரான போராட்டங்களும்* நூல் வெகுஜன‍ன் என்ற புனைபெயரில் இவர் இராவணாவுடன் (ந. இரவீந்திரன்) இணைந்து எழுதிய நூலாகும்.1989இல் முதல்பதிப்பாக வெளிவந்த இந்நூல் 2007இல் சென்னையில் சவுத் விஷன் மூலம் இரண்டாவது பதிப்பாக வெளிவந்தது. சமூகவிஞ்ஞான நோக்கில் *மனிதரும் சமூக வாழ்வும்* எனும் நூலினை 1994இல் எழுதினார். தொடர்ந்து *இலங்கை இடதுசாரி இயக்கத்தின் ஐம்பது ஆண்டுகள்* எனும் இடதுசாரி இயக்க வரலாற்று நூலை 1995 இல் எழுதினார். 2013இல் *வடபுலத்துப் பொதுவுடமை இயக்கமும் தோழர் கார்த்திகேசனும்* எனும் கம்யூனிஸ்ட் மு. கார்த்திகேசன் பற்றிய வாழ்க்கை வரலாற்று நூலை எழுதினார். தொடர்ந்து 2014இல் *தோழர் மணியம் நினைவுகள்* நூலை புதிய ஜனநாயக மாக்சிய லெனினிய கட்சியின் நிறுவகரான கே. ஏ. சுப்புரமணியம் அவர்களின் நினைவுகளை தொகுத்து அவரது 25வது ஆண்டு நினைவு தினத்தில் வெளிக்கொணர்ந்தார். புதியபூமியில் வெகுஜன‍ன் எனும் புனைபெயரில் எழுதிவந்த *வட்டுக்கோட்டை முதல் முல்லைத்தீவு வரை* எனும் இவரது நூல் 2018இல் புதியநீதி வெளியீடாக வெளிவந்து இலங்கையில் பலபாகங்களிலும் புலம்பெயர்தேசங்களிலும் அறிமுகநிகழ்வுகள் பல இடம்பெற்றன. 1995இல் வெளிவந்த *கம்யூனிஸ்ட் இயக்கத்தில் தோழர் சண்முகதாசன்* எனும் சிறு நூலில் வெகுஜன‍ன் என்ற புனைபெயரில் அவர் பற்றி கட்டுரை எழுதியுள்ளார். 2002இல் வெளிவந்த *பெண்விடுதலையும் சமூக விடுதலையும்* எனும் நூலிலும் அதே புனைபெயரில் கட்டுரைகள் எழுதியுள்ளார்.
புதிய பூமி, புதிய நீதி எனும் அரசியல் த‍த்துவார்த்த பத்திரிகையில் ஆசிரியராக இருந்து பலகட்டுரைகள் எழுதியுள்ளார். செம்பதாகை எனும் த‍த்துவார்த்த ஏட்டிலும் தேசிய பத்திரிகைகளிலும் புனைபெயர்களில் அரசியல் விமர்சன கட்டுரைகளை எழுதியிருப்பதாக அறியக்கூடியதாக உள்ளது.

## வெளி இணைப்பு
* மனிதரும் சமூக வாழ்வும்
* இலங்கையில் சாதியமும் அதற்கெதிரான போராட்டங்களும்
* கம்யூனிஸ்ட் இயக்கத்தில் தோழர் சண்முகதாசன்
* பெண்விடுதலையும் சமூகவிடுதலையும்
*தோழர் மணியம் நினைவுகள்
* வடபுலத்து பொதுவுடமை இயக்கமும் தோழர் கார்த்திகேசனும்
* 2019இல் புத்தூரில் மேதின நிகழ்வில் பு.ஜ.மா.லெ.கட்சி பொதுசெயலாளர் சி. கா. செந்திவேல் உரை
* 2019இல் புத்தூரில் சி. கா. செந்திவேல்  உரை பகுதி 2
* சி. கா. செந்திவேல் வாய்மொழி வரலாறு

பகுப்பு:இலங்கைத் தமிழ் இடதுசாரிகள்
பகுப்பு:இலங்கைத் தமிழ் இறைமறுப்பாளர்கள்
பகுப்பு:இலங்கை பொதுவுடமைவாதிகள்
ஒக்டோபர் எழுச்சி (இலங்கை)

**சுண்ணாக எழுச்சி** அல்லது **ஒக்டோபர் எழுச்சி** என்பது தீண்டாமைக்கும், சாதியத்துக்கும் எதிராக யாழ்ப்பாணத்தில் நடத்தப்பட்ட எதிர்ப்புப் போராட்ட ஊர்வலமும், அதைத் தொடர்ந்த எழுச்சியையும் குறிக்கிறது. தீண்டாமைக்கு எதிரான இந்தப் போராட்டத்தை இடதுசாரிகள், குறிப்பாக இலங்கைப் பொதுவுடமைக் கட்சி (சீன சார்பு) முன்னெடுத்தனர். சட்ட அனுமதி காவல்துறையினரிடம் கேட்கப்பட்ட போதும், அது தரப்படவில்லை. எனினும் ஊர்வலம் ஒக்டோபர் 21, 1966 ம் திகதி, சுண்ணாகத்தில் இருந்து புறப்பட்டு, யாழ் முற்றவெளி நோக்கி தொடங்கியது. அந்த ஊர்வலத்தை தடுத்த காவல்துறையினர், ஊர்வலத்தில் கலந்து கொண்டோரைக் கடுமையாகத் தாக்கினர், பலரைக் கைது செய்யதனர். இதைத் தொடர்ந்து, கலந்து கொண்டவர்களுக்கும் காவல்துறையினருக்கும் மோதல் நிலை உருவானது. இதைத் தவிர்க்க முழக்கங்கள் இன்றி ஊர்வலத்தைத் தொடர காவல்துறை அனுமதித்தது.  ஊர்வலம் தொடர மேலும் பல மக்கள் சேர்ந்து கொண்டனர், மீண்டும் முழக்கங்கள் எழுப்பப்பட்டன. கொட்டும் மழையிலும் கூட்டம் முற்றவெளியில் நடத்தப்பட்டது. இந்நிகழ்வும், இதைத் தொடர்ந்து நடத்தப்பட்ட போராட்டங்களுமே ஒக்டோபர் எழுச்சி என்று ஈழத்தில் அறியப்படுகிறது.  

## பின்புலம்
யாழ்ப்பாணத்தில் 1960 களிலும் தீண்டாமை பொது இடங்களிலும் தீவரமாகக் கடைப் பிடிக்கப்பட்டு வந்தது.  தாழ்த்தப்பட்டோர் பல கோயில்களுக்குள் செல்ல முடியாது, பல பாடசாலைகளில் படிக்க முடியாது, பொது உணவகங்களில் உணவு உண்ண முடியாது, பொதுக் கிணற்றையோ, குளத்தையோ பயன்படுத்த முடியாது என பல விதங்களில் தீண்டாமை வெளிப்பட்டது.  தீண்டாமை சாதியத்தின் கோர வெளிப்பாடாக இருந்தது.  இது மிக மோசமான முறையில் யாழ்ப்பாணத்திலேயே வெளிப்பட்டது.  இதனை எதிர்த்து நீண்ட காலமாக எதிர்ப்புப் போராட்டங்கள் நடைபெற்றன.  எனினும் 1960 களில் சர்வதேசப் புரட்சிச் சூழ்நிலை, இந்தத் தளத்திலும் எதிர்ப்புப் போராட்டங்களைக் கூர்மைப்படுத்தியது.  அதன் ஒரு திருப்பு முனையாக ஒக்டோபர் எழுச்சி பார்க்கப்படுகிறது.

## இவற்றையும் பார்க்க
* சங்கானைக்கு என் வணக்கம்

## மேற்கோள்கள்


பகுப்பு:இலங்கையில் சாதியத்துக்கு எதிரான போராட்டங்கள்
பகுப்பு:தமிழ்ச் சமூகத்தில் சாதிய எதிர்ப்பு இயக்கம்
பகுப்பு:அக்டோபர் நிகழ்வுகள்
பகுப்பு:1966 நிகழ்வுகள்
இலாபம்

கணக்கீட்டில் **இலாபம்** () எனப்படுவது ஒரு பொருளின் அல்லது சேவையின் விலைக்கும் அப்பொருளுடன் அல்லது சேவையுடன் தொடர்புபட்ட அனைத்து கிரயங்களுக்கும் இடையிலான வித்தியாசம் ஆகும்.

## வரையறை
பொது வழக்கில் பலதரப்பட்ட இலாப அளவீடுகள் உள்ளன. 

**[[மொத்த இலாபம் ]]** எனப்படுவது விற்பனை வருமானத்திலிருந்து விற்கப்பட்ட பொருளின் கிரயத்தை நீக்கினால் பெறபடுவதாகும். மேலும் மொத்தலாபமானது பொதுச் செலவீனங்கலான ஆராய்ச்சி அபிவிருத்தி செலவீனங்கள், விற்பனை சந்தைபடுத்தல் செலவீனங்கள், வட்டி, வரி போன்றவற்றையும் உள்ளடக்கயுள்ளது.

**[[செயற்பாட்டு இலாபம் ]]** செயற்பாட்டு இலாபமானது விற்பனை வருமானத்திலிருந்து அனைத்து செயற்பாட்டு செலவுகளையும் நீக்கினால் பெறபடுவதாகும். இது வட்டி வரிக்கு முன்னரான இலாபம் எனவும் கூறப்படும். 

**(தேறிய) வரிக்கு முன்னரான இலாபம்** செயற்பாட்டு இலாபத்திலிருந்து வட்டிச் செலவை நீக்கினால் பெறபடுவதாகும். மேலும் இது தேறிய செயற்பாட்டு இலாபம் எனவும் கூறப்படும். 

**தேறிய இலாபம்** தேறிய இலாபமானது வரிக்கு பின்னான இலாபதிட்கு சமனானது.

## மேற்கோள்கள்

பகுப்பு:கணக்கியல்
ராய்ட்டர்ஸ்

**ராய்ட்டர்ஸ்** (*Reuters*) என்ற நிறுவனம் செய்திச்சேவையை அனைத்து உலக பிராந்தியங்களுக்கும் அளிக்கிறது. இதன் தலைமையகம் பிரித்தானியாவின் தலைநகரமான லண்டன் ஆகும். இது கனடிய தாம்சன் ராய்ட்டர்ஸ் குழுமத்தின் ஓர் அங்கம். தற்போது உலகெங்குமுள்ள செய்தி ஊடகங்களுக்கு செய்திகளைத் தரும் சேவையை செய்து வரும் ராய்ட்டர்ஸ், முன்பு பொருளியல் சந்தை தரவுகளை தருவதில் மட்டும் கவனம் செலுத்தி வந்தது. 

பகுப்பு:செய்தி நிறுவனங்கள்
டக்ளஸ் ஆடம்ஸ்

**டக்ளஸ் ஆடம்ஸ்** (*Douglas Adams*, மார்ச் 11 1952 – மே 11 2001) ஒரு பிரிட்டானிய ஆங்கில எழுத்தாளர் மற்றும் நாடகாசிரியர். அறிபுனை புதின வரிசையான *தி ஹிட்ச்ஹைக்கர்ஸ் கைட் டூ தி காலக்சி (The Hitchhiker's Guide to the Galaxy)* இவரது குறிப்பிடத்தக்க படைப்பாகும். அறிபுனை, அங்கதம், நகைச்சுவை ஆகிய பாணிகளில் புத்தகங்களை எழுதியுள்ளார்.

1974ல் தன் முதல் படைப்பை வெளியிட்ட ஆடம்ஸ் பிபிசி தொலைக்காட்சி நிறுவனத்தின் மாண்ட்டி பைத்தான் நகைச்சுவை நிகழ்ச்சியின் மூலம் பிரபலமடைந்தார். 1977ல் அவரது *தி ஹிட்ச்ஹைக்கர்ஸ் கைட் டூ தி காலக்சி* பிபிசி வானொலி சேவையில் ஒரு அறிபுனை நகைச்சுவை நிகழ்ச்சியாக அறிமுகமானது. அதன் பெரும் வெற்றிக்குப்பின்னர். புத்தக வடிவிலும் வெளியானது. மொத்தம் ஐந்து புத்தகங்களைக் கொண்ட இந்த வரிசை ஆடம்சுக்கு உலகப்புகழ் பெற்றுத்தந்தது. இதுவரை உலகெங்கும் ஒன்றரை கோடி படிகள் விற்பனையாகியுள்ள இந்த வரிசையின் அடிப்படையில் தொலைக்காட்சித் தொடர்கள், நாடகங்கள், நிகழ்பட ஆட்டங்கள், படக்கதைகள் மற்றும் ஒரு முழுநீளத் திரைப்படமும் உருவாக்கப்பட்டுள்ளன. *டிர்க் ஜெண்ட்லீஸ் ஹோலிஸ்டிக் டிடெக்டிவ் ஏஜென்சி* மற்றும் *தி லாங் டார் டீ டைம் ஆஃப் சோல்* இவரது பிற குறிப்பிடத்தக்க படைப்புகள். ஆடம்ஸ் ஒரு இறை மறுப்பாளர். ரிச்சர்ட் டாக்கின்ஸ் தனது *தி காட் டெலூஷன்* புத்தகத்தை ஆடம்சுக்கு சமர்ப்பணம் செய்துள்ளார்.

11 மார்ச், 2013 அன்று டக்ளஸ் ஆடம்ஸின் 61-வது பிறந்ததினத்தில் அவர் நினைவாக கூகுள் *டூடுல்* வெளியிட்டுக் கொண்டாடியது.

## வெளி இணைப்புகள்
* 
* அதிகாரப்பூர்வ இணையதளம்

## உசாத்துணைகள்

பகுப்பு:ஆங்கில அறிபுனை எழுத்தாளர்கள்
பகுப்பு:பிரித்தானிய எழுத்தாளர்கள்
பகுப்பு:1952 பிறப்புகள்
பகுப்பு:2001 இறப்புகள்
இந்திய நிறுமச் செயலர்கள் நிறுவனம்

**இந்திய நிறுமச் செயலர்கள் நிறுவனம்** (INSTITUTE OF COMPANY SECRETARIES OF INDIA - ICSI) வர்த்தக நிறுவனங்கள் பொது மக்களின் நலனுக்கு எந்தவிதமான ஊறும் விளைவிக்காமல் பார்த்துக்கொள்வதற்காகவும் அவற்றை சரியாக வழி நடத்துவதற்காகவும் மேலும் பல்வேறு பொருளாதாரக் காரணங்களுக்காகவும் இந்திய அரசாங்கம் பல சட்டங்களை இயற்றி அமல்படுத்தி வருகிறது.

உதாரணம்: நுகர்வோர் பாதுகாப்புச் சட்டம், தொழிலாளர் நலனுக்காக இயற்றப்பட்டுள்ள தொழில் தகராறுகள் சட்டம் (1947), குறைந்த பட்ச ஊதியச் சட்டம், தொழிற்சாலைகள் சட்டம் (1948) போன்றவை. வர்த்தக நிறுவனங்களை மேலாண்மை செய்து வரும் இயக்குனர்கள் பொதுவாக தங்களது வர்த்தகப் பணிகளில் திறமை உடையவர்களாக இருக்கின்றனர். ஆனால் இது போன்ற வர்த்தகச் சட்டங்களைப் பற்றியோ அல்லது அவற்றின் கீழ் தங்களது நிறுவனம் ஆற்ற வேண்டிய கடமைகள் குறித்தோ அவர்கள் முற்றிலும் அறிந்திருப்பதில்லை. இந்நிலையில் வர்த்தக நிறுவனங்கள் சட்டப்படி ஆற்றவேண்டிய கடமைகளில் இருந்து தவறி விடுவதற்கான வாய்ப்புகள் அதிகம் உள்ளன. சட்டப்படி செய்ய வேண்டிய பணிகளைச் செய்யாமல் விட்டுவிட்டால் நிறுவனத்தின் இயக்குனர்கள் தண்டம் செலுத்துவதுடன் சில சமயங்களில் சிறை தண்டனையும் அனுபவிக்க நேரிடும். இத்தகைய நிலையைத் தவிர்க்க வேண்டுமெனில் வர்த்தக நிறுவனங்கள் கடைப் பிடிக்க வேண்டிய சட்டங்கள் மற்றும் செயல்முறைகள் ஆகியவற்றில் புலமை உடைய ஒருவரைத் தங்கள் உதவிக்காக நியமித்துக் கொள்வது நன்மை பயக்கும். இத்தகைய திறன்களைக் கொண்டவரை நிறுமச் செயலர் என்கிறோம். இவருக்குத் தேவையான கல்வி மற்றும் பயிற்சி ஆகியவற்றை அளிப்பதற்காக இந்திய நடுவண் அரசு நாடாளுமன்றத்தின் சிறப்புச் சட்டம் மூலம் இந்திய நிறுமச் செயலர்கள் நிறுவனத்தை உருவாக்கியது.

பகுப்பு:இந்தியாவில் சட்டம்
லாபம்

***லாபம்*** (Laabam ) எஸ். பி. ஜனநாதன் எழுதி இயக்கி வரவிருக்கும் இந்திய தமிழ் மொழித் திரைப்படம் ஆகும். இதில் விஜய் சேதுபதி, ஜகபதி பாபுவுடன் ஸ்ருதிஹாசன், சாய் தன்ஷிகா மற்றும் கலையரசன் ஆகியோர் முக்கிய வேடங்களில் நடிக்கின்றனர். ராம்ஜி ஒளிப்பதிவாளராகவும், டி.இமான் இசை அமைப்பாளராகவும் பணியாற்றி உள்ளார். *லாபாமிற்கான* முதன்மை புகைப்படப் பதிவு 22 ஏப்ரல் 2019 அன்று தொடங்கியது.

## நடிகர்கள்

* விஜய் சேதுபதி
* சுருதி ஹாசன்
* ஜெகபதி பாபு
* தன்சிகா
* கலையரசன்
* ரமேஷ் திலக்
* பிரித்வி ராஜன்
* டேனியல் ஆன்னி போப்
* நிதிஷ் வீரா
* ஜெய் வர்மன்
* ஜி. மாரிமுத்து
* வின்சென்ட் அசோகன்
* சண்முகராஜன்
* ஓ. ஏ. கே. சுந்தர்

## தயாரிப்பு
இத்திரைப்படத்தின் இயக்குநர் எஸ். பி. ஜனநாதனிற்கு இத்திரைப்படம் ஒரு மீள் வருகையாகக் கருதப்படுகிறது. முன்னதாக 2015 ஆம் ஆண்டில் இவரது புறம்போக்கு என்கிற பொதுவுடைமை என்ற திரைப்படம் வெளியானது.  விஜய் சேதுபதி ஒரு சமூக ஆர்வலரின் பாத்திரத்தில் ஆண் முன்னணி கதாபாத்திரத்தில் நடித்துள்ளார்.

## ஒலிப்பதிவு
விஜய் சேதுபதியுடன் நான்காவது முறையாக (ரம்மி, றெக்க மற்றும் கருப்பனுக்குப் பிறகு) டி.இமான் இத்திரைப்படத்தில் இணைகிறார்.  ஒலி உரிமைகளை லஹரி மியூசிக் வாங்கியுள்ளது. 

1.யாழா யாழா - ஸ்ருதி ஹாசன்

2.யாமிலி யாமிலியா - திவ்யா குமார்

3.கிளாரா என் பெயர் கிளாரா - சுனிதி சவுகான், கேபி நவீன்

4.சேருவோம் சேருவம் - CLEO VII, ஸ்ரீனிஷா ஜெயசீலன்

5.உழைப்போம் தொழ - ஸ்ரீநிதி, நாராயணன் ரவிசங்கர்

## மேற்கோள்கள்

## வெளி இணைப்புகள்
*
பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். பி. ஜனநாதன் இயக்கிய திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:சுருதி ஹாசன் நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
எடக்கல் தமிழ் பிராமிக் கல்வெட்டுகள்

**எடக்கல் தமிழ் பிராமிக் கல்வெட்டுகள்** என்பன கேரள மாநிலத்தின்  வயநாடு மாவட்டம், கல்பற்றாவிற்கு 25 கி.மீ. தொலைவில் உள்ள எடக்கல் குகைகளில் கண்டுபிடிக்கபட்ட நான்கு தமிழ் பிராமிக் கல்வெட்டுக்களைக் குறிக்கும். ஆங்கிலேயர் ஆட்சியின் கீழ் மலபார் மாவட்டத்தின் காவல் துறை அதிகாரியாக இருந்த போசெட் (Fawcett) என்பவர் 1894 ஆம் ஆண்டில் இதைக் கண்டு பிடித்தார். அவர் இவற்றைக் கவனமாக வரைபடமாக வரைந்துகொண்டதுடன் ஒளிப்படங்களையும் எடுத்து இந்திய தொல்லியல் துறையில் கல்வெட்டியலாளராக இருந்த ஹல்ச் (Hultzsch) என்பவரிடம் கையளித்தார். ஹல்ச் இதனைப் படியெடுத்து வெளியிட்டார். 1901 ஆம் ஆண்டில் போசெட்டும் இது குறித்துக் கட்டுரை ஒன்றை எழுதி வெளியிட்டார். ஹல்ச் இக் கல்வெட்டை வாசிக்க முயன்றாராயினும் அது வெற்றியளிக்கவில்லை. பின்னர் சுமார் 100 ஆண்டுகள் இது கவனிக்கப்படாமல் இருந்தது.

1995 ஆம் ஆண்டிலும், 1996 ஆம் ஆண்டிலும் ஐராவதம் மகாதேவன், அப்பகுதிக்குச் செல்லும் உல்லாசப் பயணிகளின் கிறுக்கல்களால் பழுதுபட்டுப் போயிருந்த அக் கல்வெட்டைப் பார்வையிட்டதுடன் அதை வாசித்து வெளிப்படுத்தினார். இவற்றில் ஒன்றில் "சேர" என்னும் சொல் காணப்படுகிறது. "சேர"என்ற சொல்லுக்கான மிகப்பழைய கல்வெட்டுச் சான்று இது என்பதால் இக்கல்வெட்டு முக்கியத்துவம் பெறுகிறது.

இக்கல்வெட்டுக்கள் கி.பி மூன்றாம் நூற்றாண்டைச் சேர்ந்தவை.

## இவற்றையும் பார்க்கவும்
* எடக்கல் குகைகள்
* எடக்கல் தமிழ் பிராமிக் கல்வெட்டு (2012 கண்டுபிடிப்பு)
* மாங்குளம் கல்வெட்டு
* புகழூர்க் கல்வெட்டு
* ஜம்பைக் கல்வெட்டு

## மேற்கோள்கள்

## வெளி இணைப்புகள்
*எடக்கல் கல்வெட்டு எழுத்துகள்
* Sign akin to Indus Valley’s found in Kerala

பகுப்பு:தமிழ் பிராமிக் கல்வெட்டுகள்
பகுப்பு:சேரர் சாசனங்கள்
பகுப்பு:இந்தியக் கல்வெட்டுகள்
வலைக்கு அப்பால் வாழ்தல்

**வலைக்கு அப்பால் வாழ்தல்** என்பது மின்சாரம், தொலைத்தொடர்பு, குழாய் நீர், கழிவு அகற்றல் ஒருங்கியம் போன்ற பொது வலைக் கட்டமைப்புகளில் தங்கி வாழாமல், தன்னிறைவாக வாழும் ஏற்பாட்டைக் குறிக்கிறது.  

இலங்கை, இந்தியா போன்ற நாடுகளில் பலர் இயல்பாக இந்த வாழ்க்கை முறையைக் கொண்டிருக்கின்றனர்.  அதாவது கிணற்றில் நீர் பெற்று, தோட்டத்தில் உணவு பெற்று, கழிவை எரித்து அல்லது பசளையாக்கி வாழும் சிற்றூர் வாழ்க்கை ஓரளவு தன்னிறைவு கொண்டது.  மேற்குநாடுகளில் நகரங்களுக்கு அப்பால், கிட்டத்தட்ட நல்ல வாழ்க்கைத் தரத்தில், தன்னிறைவாக வாழ்தலை off-the-grid அல்லது வலைக்கு அப்பால் என்ற சொற்தொடர் சுட்டுகிறது.  ஐக்கிய அமெரிக்காவில் பல பரிசோதனைச் சமூகங்கள் இந்த வாழ்க்கை முறையைக் மேற்கொள்கின்றன.

## உணவு
தோட்டத்தில், அல்லது வயலில் தாமே உணவை உற்பத்தி செய்வது.

## ஆற்றல்
சூரியகலங்கள், காற்றாடிகள், புவி ஆற்றல் போன்ற வழிகளில் ஆற்றலைப் பெறுதல்.

## நீர்
கிணறு, ஆறு போன்றவற்றை நீர்த் தேவைக்காகப் பயன்படுத்தல்.

## கழிவு
கழிவுகளை பசளையாக்கல், மீள்பயன்படுத்தல்.

## போக்குவரத்து
மனித, விலங்கு வலு வாகனங்கள், அல்லது சூரியகல வாகனங்களைப் பயன்படுத்தல்.

## வீடு
தானே வீட்டை, பெரும்பாலும் இயற்கைச் கட்டமைகளுக்குள், இயற்கைப் பொருட்களைப் பயன்படுத்திக் கட்டல்.

பகுப்பு:தானே செய்தல்
பகுப்பு:வீட்டு வகைகள்
பிழைப்பியம்

**பிழைப்பியம்** என்பது ஒரு பெரிய இடையூறு அல்லது அழிவுக்குப் பின்பு தப்பி வாழ தேவையான திறன்கள், அறிவுகள், பொருட்கள் பற்றிய இயல் ஆகும்.  ஐக்கிய அமெரிக்காவில் இது ஒரு சமூக இயக்கமாக வளர்ந்து வருகிறது.  

ஆபத்துக்கு மருந்து, உணவுகளை சேமித்து வைப்பது, பெரும் வெடிப்புக்களை தாங்கக்கூடிய பதுங்குகுழிகளை அமைப்பது, தற்பாதுகாப்புப் பயிற்சி பெறுவது, அவசர மருத்துவ பயிற்சிகளைப் பெறுவது, தற்சார்பு, பேண்தகு வாழ்வியல் முறைகளை பரிசோதிப்பது என  எனப்பல தரப்பட்ட கூறிகள் தப்பி வாழ்வியலில் உள்ளன.

## நிகழக்கூடிய இடையூறுகள்
* இயற்கை அழிவுகள்
* செயற்கை அழிவுகள் - போர், தீவரவாதம், அடக்குமுறை அரசு, chemical spills, release of radioactive materials
* சமூகம் செயலிழப்பது - பொருளாதார நெருக்கடி
* உலகப் பரவல் தொற்று

பகுப்பு:தானே செய்தல்
பேண்தகுவியல் தலைப்புகள் பட்டியல்

## இயல்
* பேண்தகுநிலை
* பேண்தகுவியல்

## பூமி
### பூமி - சிக்கல்கள்
* :en:Space debris
* பைங்குடில் விளைவு

## சூழல்
* சூழல் - Enviornment
* சுற்றுச்சூழல் - 
* இயற்கைச் சூழல் - Natural Enviornment
* சுற்றாடல்

### சூழல் - தீர்வுகள்
* சூழல் பேணற் செயற்பாடுகள்

## கழிவு
### கழிவு சிக்கல்கள்
### கழிவு தீர்வுகள்
* வீழ்கட்டமைப்பு - Deconstruction
* கழிவு கட்டுப்படுத்தல் - Reduce
* மீள் உபயோகம் - Reuse
* திருத்தி பயன்படுத்தல் - Repair
* மறுபயனீடு - Recycle
* கழிவு அகற்றல் - Remove
* பேண்தகு பொதியாக்கம் - :en:sustainable packaging
* :en:Cradle to Cradle
* பூச்சிய கழிவு
* Compost
* உரப்படுத்தல் மலசலகூடம் - Composting toilet

## [[உயிர்]]
* உயிரியற் பல்வகைமை
* வாழிடம் (வாழ்சூழலியல்) - :en:Ecology
* சூழ்நிலைமண்டலம்
* வாழ்சூழலியல் கூம்பகம் - :en:Ecological Pyramid
* உணவுச் சங்கிலி

## [[உணவு]]
### உணவு - சிக்கல்கள்
* பஞ்சம்
* ஊட்டக்குறை

### உணவு - தீர்வுகள்
* :en:Community gardening
* இயற்கை வேளாண்மை - :en:Organic farming
* :en:Slow Food
* உணவுக் கூட்டுறவு - :en:Food cooperative
* உழவர் சந்தை - :en:Farmers' market
* விதைவங்கி - :en:Seedbank
* உள்ளூர் உணவு
* நிலைக்குத்து வேளாண்மை - :en:Vertical farming

## [[நீர்]]
### நீர் - சிக்கல்கள்
* நீர் மாசடைதல் - :en:Water pollution
### நீர் - தீர்வுகள்
* மழைநீர் சேகரிப்பு
* நீர் சுத்திகரிப்பு
* கிப்போ உருளைகள்
* நீர் உறிஞ்சி
* சாம்பல் நீர் மீள் பயன்பாடு

## [[வளி]]
### வளி - சிக்கல்கள்
* வளி மாசடைதல்- :en:Air pollution

## [[நிலம்]]/[[மண்]]
### நிலம் - சிக்கல்கள்
* மண் மாசடைதல் - :en:Soil contamination
* உவர்ச் சதுப்புநிலம்
* மண்ணரிப்பு
* பாலைவனமாதல்
* களைக்கொல்லி - :en:Herbicide
* பூச்சிக்கொல்லி - :en:Pesticide
* மண் தரமிழத்தல்
* பாலைவனமாதல்

## [[காடு]]
* காடு
* மழைக்காடு
### காடு - சிக்கல்கள்
* காடழிப்பு
### காடு - தீர்வுகள்
* மரம் நடுதல்

## ஆற்றல்
### ஆற்றல் - சிக்கல்கள்
* peak oil
### ஆற்றல் - தீர்வுகள்
* புதுப்பிக்கத்தக்க ஆற்றல்
* ஆற்றல் சிற்றுற்பத்தி
* நுண்ணறி மின்வலை

## கட்டிடங்கள்
### கட்டிடம் - தீர்வுகள்
* Passive solar building design
* பசுங்கூரை - :en:Green roof
* இயற்கைக் காற்றோட்டம் - :en:Natural ventilation
* பசுமைச் சுவர் - :en:Green Wall
* :en:Geothermal heating
* மழை நீர் சேகரம்
* :en:Compressed earth block
* Small house movement
* தானியங்கு கட்டிடம்

## போக்குவரத்து
### போக்குவரத்து - தீர்வுகள்
* பொதுப் போக்குவரத்து
* மனித, விலங்கு வலு வாகனங்கள் (மிதிவண்டி)

## நகரம்
### நகரம் - தீர்வுகள்
* :en:Green belt

## பகிர்வு
* :en:The Freecycle Network
* சமுதாய ஈருருளித் திட்டம் - :en:Community bicycle program
* நூலகம்
* விக்கிப்பீடியா
* கருவிப் பகிர்வகம் - Tools Library

## தொழில்நுட்பம்
* உருவாக்க செயல்கூடங்கள்
* தவளைப்பாய்ச்சல்
* :en:Pot-in-pot refrigerator
* :en:Biomass cook stove
* :en:Roundabout PlayPump
* Solar cooker
* உலக ஊர் கட்டமைப்பு கருவித் தொகுப்பு
* அனைத்துலக கருவிகள் கோப்பு

## பொருளாதாரம் (வளர்ச்சியில்)
* சிறுகடன்
* :en:Self-help group (finance)

## அமைப்புகள்
* கிராமின் வங்கி
* வெறுங்கால் கல்லூரி
* :en:Architecture for Humanity

## வகைப்படுத்தப் படாதவை
* பச்சைத் தூய்மிப்பு

## இவற்றையும் பார்க்க
* பிரச்சினைகள் பட்டியல்

பகுப்பு:சூழலியல்
பகுப்பு:சமூகம் தலைப்புகள் பட்டியல்
பகுப்பு:பேண்தகுவியல்
ஜார்ஜ் ஆர்வெல்

**ஜார்ஜ் ஆர்வெல்** (*George Orwell*, ஜூன் 25, 1903&nbsp;– ஜனவரி 21, 1950) ஒரு பிரிட்டானிய எழுத்தாளர் மற்றும் இதழாளர். ஆங்கில எழுத்துலகின் முக்கிய ஆளுமைகளில் ஒருவராகக் கருதப்படும் இவரது இயற்பெயர் எரிக் ஆர்தர் பிளைர் (*Eric Arthur Blair*). ஆர்வெலின் படைப்புகளில் அவரது கருத்துத் தெளிவு, சர்வாதிகாரத்துக்கு எதிரான நிலைப்பாடுகள்,  ஜனநாயக சமதர்ம ஆதரவு, சமூக அநீதிகளுக்கெதிரான அறச்சீற்றம், மொழியாளுமை ஆகியவை காணக்கிடைக்கின்றன.

அர்வெல் புனைவுகள், தருக்க பத்திகள், கவிதைகள், இலக்கிய விமர்சனம் என பலவகைப்பட்ட படைப்புகளை எழுதியுள்ளார். பிறழ்ந்த உலகுப் (dystopia) புதினமான *நைண்ட்டீன் எய்ட்டி ஃபோர்*, கம்யூனிசத்தை கேலி செய்த *[[அனிமல் ஃபார்ம்]]* ஆகிய இரண்டும் அவரது உலகப் புகழ்பெற்ற படைப்புகளாகும். இவை தவிர எசுப்பானிய உள்நாட்டுப் போரில் குடியரசுப் படைகளில் தன்னார்வல வீரராக பங்கேற்ற அனுபவங்களைத் தொகுத்து எழுதிய *ஹோமேஜ் டூ காத்தலோனியா* மற்றும் இலக்கியம், அரசியல் மொழி, பண்பாடு ஆகிய தலைப்புகளில் அவர் எழுதிய பல கட்டுரைகளும் சிறந்த படைப்புகளாகக் கருதப்படுகின்றன. தற்காலம் வரை ஆங்கில இலக்கியம், பண்பாடு, மொழி ஆகிய துறைகளில் ஆர்வெல்லின் தாக்கம் உணரப்படுகிறது. அவர் உருவாக்கிய புதுமொழிகள் (neologisms) பல இன்றளவும் பயன்பாட்டில் உள்ளன. அவை தவிர Orwellian (ஆர்வெல் படைப்புகளில் வருவது போன்ற) என்ற ஆங்கில பதமும் வெகுஜனப் பயன்பாட்டில் இடம் பிடித்துவிட்டது.

## மேற்கோள்கள்

## வெளி இணைப்புகள்
* 
*George Orwell&nbsp;– Penguin Books official website for George Orwell 
*George Orwell.org
*

பகுப்பு:1903 பிறப்புகள்
பகுப்பு:1950 இறப்புகள்
பகுப்பு:ஆங்கில எழுத்தாளர்கள்
பகுப்பு:பிரித்தானிய எழுத்தாளர்கள்
பகுப்பு:சமூகவுடமைவாதிகள்
துத்திக்கீரை

**துத்திக்கீரை** அல்லது **வட்டத்துத்தி** (*Abutilon indicum* , *Indian Mallow*) என்பது புதர் வகையைச் சார்ந்த செடி ஆகும். துத்தி விதை மூலம் இனப்பெருக்கம் செய்கிறது. துத்திக்கீரையில் இலை, வேர், பட்டை, பூ ஆகியவை பயன் தரும் பகுதிகள் ஆகும். இதில் சிறுதுத்தி, மலைத்துத்தி, பெருந்துத்தி, வாசனைத்துத்தி, அரசிலைத்துத்தி, கருந்துத்தி, பணியாரத்துத்தி, பொட்டகத் துத்தி எனப் பல வகைகள் உள்ளன.

## பெயர்கள்
இதற்கு கக்கடி, கிக்கசி, அதிபலா போன்ற வேறுபெயர்களும் உண்டு. ‘துத்தி’ என்றால் உண்ணக்கூடியது என்ற பொருளை அகராதி தருகிறது.

## விளக்கம்
துத்தியானது புதர்ச் செடி வகையாகும். இது அகன்ற இதய வடிவமுடைய இலைகளைக் கொண்டதாகவும், அதன் விளிம்புகளில் இரம்பங்கள் போன்ற அமைப்புகளைக் கொண்டதாக காணப்படும். இதன் பூக்கள் மஞ்சள் நிறத்தில் காட்சி தரும். தாவரத்தின் அனைத்துப் பகுதிகளிலும் உரோம வளரிகள் உள்ளன. சிறுபிளவுகள் கொண்ட பெரிய ‘தோடு’ போன்ற இதன் காய்கள் வித்தியாசமான தோற்றம் கொண்டவை.

## பயன்கள்
இந்தக் கீரை மூலம் நோய்க்கு உள், வெளி மருந்தாகப் பயன்படுத்தப்படுகிறது.

## மேற்கோள்கள்

பகுப்பு:செடிகள்
பகுப்பு:மூலிகைகள்
பகுப்பு:கீரைகள்
பகுப்பு:தமிழ்நாட்டின் தாவரங்கள்
நுணா

**நுணா** (*Morinda tinctoria*) அல்லது **மஞ்சணத்தி** அல்லது **மஞ்சள்நாறி** (*இலங்கை வழக்கு*: **மஞ்சள்வண்ணா**) எனப்படும் ஒருவகை மூலிகை சிறுமரமாகும். இது விதைகள் மூலம் இனப் பெருக்கம் செய்கிறது. சுமார் 15 அடி உயரம் வரை வளரும். தடிப்பான பட்டையும், இதிரடுக்கில் அமைந்த இலைகளையும், நாற்கோண சிறு கிளைகளையும் சிறிய வெண்ணிற மலர்களையும் முடிச்சு முடிச்சாக்காய்களையும் கருப்பு நிறப் பழங்களையும் உடைய மரம். மரத்தின் உட்புறம் மஞ்சள் வண்ணமாயிருக்கும்.
## படக்காட்சி

File:Morinda coreia 03.jpg|இலைகள்
File:Morinda Coreia Fruit (DSC 9896).JPG|பழங்கள்
File:Bark.jpg|மரப்பட்டை


## சிறப்புகள்
:நுணா மரத்தை இக்காலத்திலும் தணக்க மரம் என வழங்குகின்றனர்.
* நுணாப்பூ வெண்ணிறத்தில் மல்லிகை அளவில் ஆனால், தடித்த இதழ்களுடன் பூக்கும்.
;சங்கப்பாடல்
:சங்க கால மகளிர் குவித்து விளையாடிய மலர்களில் தணக்கம் பூவும் ஒன்று.
;பயன்
* கருகருவென முடிச்சு முடிச்சாக இருக்கும் இதன் பழத்தை உண்பர். துவர்க்கும்.
* நுணா மரம் இலேசானது. என்றாலும் நாரோட்டம் இருப்பதால் வலிமையானது. நீர் இறைக்கும் கபிலை ஏற்றத்தில் எருதுகளின் கழுத்தில் பூட்டப்படும் நுகம் இந்த மரத்தால் செய்யப்படும்.
* படுக்க உதவும் கட்டில் கால்கள் இம்மரத்தால் செய்யப்படும்.
* குங்குமச் சிமிழ், தெய்வச் சிலைகள் போன்ற கலைப்பொருள் இதனால் செய்யப்படும்

## மேலும் காண்க
*சங்ககால மலர்கள்
*வெண்நுணா

## அடிக்குறிப்பு

பகுப்பு:மரங்கள்
பகுப்பு:மூலிகைகள்
பகுப்பு:குறிஞ்சிப் பாட்டில் வரும் மலர்கள்
பகுப்பு:தமிழ்நாட்டின் தாவரங்கள்
அமலா (நடிகை)

**அமலா** (பிறப்பு:செப்டம்பர் 12, 1968), இந்தியத் திரைப்பட நடிகை ஆவார். தமிழ், தெலுங்கு, இந்தி, மலையாளம் மற்றும் கன்னட மொழித் திரைப்படங்களில் நடித்துள்ளார்.

## வாழ்க்கை வரலாறு
அமலா ஐரிஷ் தாய்க்கும் பெங்காலி தந்தைக்கும் மகளாக செப்டம்பர் 12, 1968 அன்று மேற்கு வங்கத்தில் பிறந்தார். அவருக்கு ஒரு சகோதரரும் சகோதரியும் உண்டு. விலங்குகள் மேல் கொண்ட அன்பால் 1992ஆம் ஆண்டு அமலா ஐதராபாத் புளு கிராசு இயக்கத்தை தொடங்கினார். 2015இல் அவர் தலைவியாக உள்ளார். இவரின் மகன் அகில் அக்கினேனியும் ஒரு திரைப்பட நடிகர்.

## திரைப்படங்கள்

## சின்னத்திரை
* உயிர்மெய்

## மேற்கோள்கள்


பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:1968 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கலாசேத்திரா மாணவர்கள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பிரதாப் போத்தன்

**பிரதாப் கே போத்தன்** (*Pratap Pothen*, 13 ஆகத்து 1952 – 15 சூலை 2022) இந்தியத் திரைப்பட நடிகரும், இயக்குநரும், எழுத்தாளரும், திரைப்படத் தயாரிப்பாளரும் ஆவார். இவர் முக்கியமாக மலையாளம், தமிழ், தெலுங்கு மற்றும் இந்தி ஆகிய மொழிப்படங்களில் நூற்றுக்கும் மேற்பட்ட படங்களில் நடித்துள்ளார்.

## விருதுகள்
* சிறந்த நடிகருக்கான பிலிம்பேர் விருது - மலையாளம் - தகர (1979)
* சிறந்த நடிகருக்கான பிலிம்பேர் விருது - மலையாளம் - சாமரம் (1980)
* சிறந்த அறிமுக இயக்குநர் படத்திற்கான இந்திரா காந்தி விருது - மீண்டும் ஒரு காதல் கதை (1985)
* சிறந்த இயக்குநருக்கான பிலிம்பேர் விருது - மலையாளம் - ரிதுபேதம் (1987)
* எதிர்மறை பாத்திரத்தில் சிறந்த நடிகருக்கான திரைப்பட விருது - 22 பெண் கோட்டயம் (2012)
* கேரள மாநில திரைப்பட விருது - சிறப்பு ஜூரி விருது - (2014)

## திரைப்படங்கள்
### நடிகராக

### இயக்குநராக
 

### எழுத்தாளராக
**[[சொல்ல துடிக்குது மனசு]]* (1988)

## மேற்கோள்கள்
 

பகுப்பு:1952 பிறப்புகள்
பகுப்பு:2022 இறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தெலுங்குத் திரைப்படத் தயாரிப்பாளர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:மலையாளத் திரைப்பட நடிகர்கள்
வெற்றி விழா

***வெற்றி விழா*** (*Vetri Vizha)* 1989 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் கமல்ஹாசன், பிரபு, அமலா, குஷ்பூ மற்றும் பலர் நடித்துள்ளனர். இளையராஜா இப்படத்தின் இசையமைப்பாளர் ஆவார். 2017 ஆகஸ்ட் 4ம் தேதி இத்திரைப்படம் டிஜிட்டல் வடிவில் மீண்டும் வெளியானது.

## நடிகர்கள்
* கமல்ஹாசன் - வெற்றி 
* பிரபு - விஜய் 
* அமலா - லலிதா 
* குஷ்பூ - ஜெயா
* சலிம் கௌஸ் - ஜிந்தா 
* சசிகலா - ஷெர்லி
* சௌகார் ஜானகி 
* டிஸ்கோ சாந்தி 
* வி. கே. ராமசாமி 
* தியாகு 
* எஸ். எஸ். சந்திரன் 
* ஜனகராஜ் 
* சின்னி ஜெயந்த் 
* மயில்சாமி 
* பொன்னம்பலம் 
* ராதாரவி

## பாடல்கள்
இத்திரைப்படத்திற்கு இளையராஜா இசையமைத்திருந்தார். 

## வெளியீடு
28 அக்டோபர் 1989 தீபாவளி பண்டிகை அன்று இப்படம் வெளியானது. இப்படம் 175 நாட்கள் மேல் ஓடி வெள்ளி விழா கொண்டாடியது.

## மேற்கோள்கள்

## வெளி இணைப்புகள்
* 

பகுப்பு:1989 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்‎
பகுப்பு:பிரபு நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
செம்பருத்தி (திரைப்படம்)

**செம்பருத்தி** (*Chembaruthi*) 1992 ஆம் ஆண்டு வெளிவந்த தமிழ்த் திரைப்படமாகும். ஆர். கே. செல்வமணி இயக்கத்தில், கோவைத்தம்பி தயாரிப்பில் வெளிவந்த இத்திரைப்படத்தில் பிரசாந்த், ரோஜா, மன்சூர் அலி கான், நாசர் மற்றும் பலர் நடித்துள்ளனர்.

## பாடல்கள்
இத்திரைப்படத்திற்கு இளையராஜா இசையமைத்தார். 

## மேற்கோள்கள்

பகுப்பு:1992 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
ரோஜா செல்வமணி

**ரோஜா செல்வமணி** (*Roja Selvamani*, பிறப்பு: 17 நவம்பர் 1972) என்பவர் ஒரு தென்னிந்தியத் திரைப்பட நடிகையும் அரசியல்வாதி ஆவார். இவர் 1991 முதல் 2002 வரை தமிழ், தெலுங்கு ஆகிய மொழித் திரைப்படங்களில் முன்னணி நடிகையாக இருந்தார். மேலும் ஒரு சில கன்னடம், மலையாள மொழிப் படங்களிலும் நடித்துள்ளார். தற்போது ஆந்திர பிரதேசத்தின் சுற்றுலா, கலாச்சாரம் மற்றும் இளைஞர் மேம்பாட்டு அமைச்சராக பணியாற்றி வருகிறார்.

இவர் மூன்று நந்தி விருதுகளையும் ஒரு தமிழக அரசு திரைப்பட விருதையும் வென்றுள்ளார். 2022 ஆம் ஆண்டில், ஒரு அரசியல்வாதியாக தனது அரசியல் வாழ்க்கையில் அதிக கவனம் செலுத்துவதற்காக திரைப்படத் துறையை விட்டு விலகுவதாக ரோஜா அறிவித்தார். இனி எந்தப் படத்திலும் நடிக்கப் போவதில்லை என்றும் அறிவித்துள்ளார்.

## ஆரம்பகால வாழ்க்கை
ஸ்ரீ லதா ரெட்டி என்ற இயற்பெயர் கொண்ட ரோஜா 1972  நவம்பர் 17 அன்று ஆந்திர பிரதேசத்தின் திருப்பதி மாவட்டத்தில் உள்ள திருப்பதியில் நாகராஜா ரெட்டி, இலலிதா ஆகியோருக்குப் பிறந்தார். இவருக்கு குமாரசாமி ரெட்டி, இராமபிரசாத் ரெட்டி ஆகிய இரு சகோதரர்கள் உண்டு.

பின்னர், இந்த குடும்பம் ஐதராபாத்திற்கு இடம் மாறினார். இவர் திருப்பதியில் உள்ள ஸ்ரீ பத்மாவதி மகளிர் பல்கலைக்கழகத்தில் அரசியல் அறிவியலில் இளநிலைப் பட்டம் பெற்றார். ரோஜா திரைப்படங்களில் நுழைவதற்கு முன்பு குச்சிப்புடி கற்று நடனம் ஆடினார்.

## நடித்த தமிழ்த் திரைப்படங்கள்

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சித்தூர் மாவட்ட நபர்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
பாரிஜாதம் (2006 திரைப்படம்)

**பாரிஜாதம்** 2006ஆம் ஆண்டு வெளிவந்த தமிழ்த் திரைப்படமாகும். பாக்யராஜ் இயக்கத்தில் வெளிவந்த இத்திரைப்படத்தில் பிரித்விராஜ் சுகுமாரன், சரண்யா பாக்யராஜ் மற்றும் பலர் நடித்திருந்தனர்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "காட்சிகளாக விரியும் கதையிலேயே காமெடி, காதல், சென்டிமென்ட், சோகம் என அத்தனையும் கலந்து பண்ணியிருப்பது மிக ரசனையான கற்பனை... பாரிஜாதம்... ‘பாக்யராஜ்யம்’!" என்று எழுதி  மதிப்பெண்களை வழங்கினர்.

## மேற்கோள்கள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே.பாக்யராஜ் இயக்கிய திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
செல்வராஜா ரஜீவர்மன்

**செல்வராஜா ரஜீவர்மன்** (இறப்பு: ஏப்ரல் 29, 2007) யாழ்ப்பாணத்தைச் சேர்ந்த ஒரு ஊடகவியலாளர். யாழ்ப்பாண நகரில் அதியுயர் பாதுகாப்பு வலயப் பகுதியில் வைத்து இவர் சுட்டுக்கொல்லப்பட்டார். சுட்டுக்கொல்லப்படும் போது இவருக்கு வயது 25.

## வாழ்க்கைச் சுருக்கம்
யாழ்ப்பாணத்தில் புத்தூர் ஆவரங்கால் என்ற ஊரில் பிறந்த இவர் புத்தூரிலேயே கல்வி கற்று யாழ்ப்பாணப் பல்கலைக்கழகத்தில் வெளிவாரி பட்டப்படிப்பு மாணவனாக இருந்தவர்.

ரஜீவர்மன் படுகொலை செய்யப்படும் காலப்பகுதியில் உதயன் பத்திரிகையில் அலுவலகச் செய்தியாளராகப் பணியாற்றினார். யாழ்ப்பாணக் குடாநாட்டில் பத்திரிகைப் பணியென்பது அச்சுறுத்தலுக்குள்ளாகியிருந்த காலப்பகுதியில் பணியாற்றியவர். தினமும் இலங்கை மனித உரிமைகள் ஆணைக்குழு மற்றும் யாழ்.சிவில் சமூக அமைப்புக்களின் காரியாலயங்களுக்கும் செய்தியாளனாக சென்று வெளிக்கொண்டு வருவதில் இவர் பெரும் பணியாற்றியவர்.

## ஊடகத்துறையில்
”நமது ஈழநாடு” பத்திரிகை குடாநாட்டில் ஆரம்பிக்கப்பட்ட சமயத்தில் அலுவலகச் செய்தியாளராக இணைந்து கொண்ட ரஜீவர்மன் மூன்று ஆண்டுகளில் அப்பத்திரிகையில் உதவி ஆசிரியராக பதவி உயர்த்தப்பட்டார். எனினும் நமது ஈழநாடு பத்திரிகை மூடப்பட்ட நிலையில் அங்கிருந்து யாழ் தினக்குரல் பத்திரிகையில் தனது பணியைத் தொடர்வதற்காக இணைந்து கொண்ட போதும் அங்கிருந்து பணியாற்றுவதில் இவருக்கு ஏற்ற சந்தர்ப்பம் கிட்டாத நிலையில் உதயன் பத்திரிகையில் தன்னை இணைத்துக்கொண்டார். உதயன் பத்திரிகையில் அந்நிறுவனத்தின் ஆட்சேர்ப்பு வரையரைக்கிணங்க அலுவலகச் செய்தியாளராகப் பணியாற்றினார். இவர் யாழ்ப்பாணத்தில் மூத்த பத்திரிகையாளர் ச. ராதேயன் மற்றும் கானமயில்நாதன், இளம்பத்திரிகை ஆசிரியர் கண்ணன் ஆகியோரிடம் இளநிலைப் பத்திரிகையாளராகப் பணியாற்றி தொழிலை கற்றுள்ளார்.

## படுகொலை
2007 ஏப்ரல் 28 ஆம் நாள் சனிக்கிழமை இரவு "உதயன்' ஆசிரிய பீடத்தில் தமது பணியை முடித்துக்கொண்டு அடுத்த நாள் காலையில் அலுவலகத்திலிருந்து புறப்பட்டார். காலை 10 மணியளவில் யாழ்ப்பாண நகரின் அதியுயர் பாதுகாப்பு வலயப் பகுதியில் யாழ்ப்பாணம் ஸ்ரான்லி வீதியில் இராசாவின் தோட்ட வீதியிலிருந்து சுமார் ஐம்பது யார் தூரத்தில் அவர் வந்துகொண்டிருந்தபோது இனந்தெரியாதோரால் சுடப்பட்டார். அவ்விடத்திலேயே அவர் மரணமானார்.

## நிதி உதவி
யாழ்ப்பாணத்தில் சுட்டுக்கொல்லப்பட்ட ஊடகவியலாளர் செவ்வராஜா ரஜீவர்மனின் குடும்பத்துக்கு நிதி உதவியொன்றை இலங்கைத் தமிழ் ஊடகவியலாளர் ஒன்றியம் 19-04-2011 அன்று வழங்கியது.

## மேற்கோள்கள்


## வெளி இணைப்புகள்
* Young journalist shot dead in Jaffna, தமிழ்நெட், ஏப்ரல் 29, 2007

பகுப்பு:இலங்கைப் பத்திரிகையாளர்
பகுப்பு:கொலை செய்யப்பட்ட இலங்கையின் ஊடகவியலாளர்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:2007 இறப்புகள்
பத்மபிரியா ஜானகிராமன்

**பத்மபிரியா** தென்னிந்தியத் திரைப்பட நடிகை ஆவார். இவர் தமிழ், மலையாளம், வங்காளம், தெலுங்கு போன்ற மொழிப்படங்களில் நடித்து வரும் இவர் பல மாநில, தேசிய விருதுகளை வென்றுள்ளார். சீனு வசந்தி இலட்சுமி என்னும் தெலுங்குத் திரைப்படம் மூலம் திரை உலகிற்கு அறிமுகம் ஆனவர்.

## பிறப்பு
பத்மபிரியா தில்லியில் வசித்த தமிழ் பெற்றோரின் மகள் ஆவார். இவரின் தந்தை ஜானகிராமன், இந்திய ராணுவத்தில் பணிபுரிந்தவர் மற்றும் தாய் விஜயா ஆவார். பத்மபிரியா தில்லியில் பிறந்து, பஞ்சாப்பில் வளர்ந்தார்.

## திரைப்படங்கள்

## வெளி இணைப்புகள்
* 

## ஆதாரங்கள்

பகுப்பு:தமிழ்த் திரைப்பட நடிகைகள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1982 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
மார்கரெட் அட்வுட்

**மார்கரெட் அட்வுட்** (*Margaret Atwood*, நவம்பர் 18, 1939) ஒரு கனடிய பெண் எழுத்தாளர் மற்றும் கவிஞர். சமகாலத்திய பெண்ணிய எழுத்தாளர்களில் முதன்மையானவருள் ஒருவராகக் கருதப் படுகிறார். நேசப் புனைவு, வரலாற்றுப் புனைவு, ஊகப்புனைவு, பிறழ்ந்த உலகுப்புனைவு போன்ற பாணிகளில் பல புத்தகங்களை எழுதியுள்ள அட்வுட், உயரிய விருதுகளை வாங்கியுள்ள ஒரு கவிஞரும் கூட. இவற்றைத் தவிர இலக்கிய விமர்சகராகவும், சூழலிய செயல்பாட்டாளராகவும் அறியப்படுகிறார்.

கனடா நாட்டில் ஒட்டாவா நகரில் பிறந்த அட்வுட், டொரொண்டோ பல்கலைக்கழகத்தில் இளங்கலைப் பட்டம் பெற்றார். பின் ஹார்வார்ட் பல்கலைக்கழகத்தின் ராட்கிளிஃப் கல்லூரியில் முதுகலைப் பட்டம் பெற்றார். கல்லூரி காலத்திலேயே அவரது கவிதைப் பதிப்புகள் வெளியாகின. பிரித்தானிய கொலம்பியா பல்கலைக்கழகம், மொண்ட்ரியாலில் உள்ள சர் ஜார்ஜ் வில்லியம்சன் பல்கலைக்கழகம், ஆல்பெர்டா பல்கலைக்கழகம், டொரோண்டோ பல்கலைக்கழகம், அலபாமா பல்கலைக்கழகம், நியூயார்க் பல்கலைக்கழகம் ஆகிய பல்கலைக்கழகங்களில் ஆங்கிலப் பேராசியராகப் பணியாற்றியுள்ளார்.

1987ல் இவரது *தி ஹாண்ட்மெய்ட்ஸ் டேல்*, அறிபுனைப் படைப்புகளுக்கான ஆர்தர் சி. கிளார்க் விருதை வென்றது. அட்வுட்டின் புத்தகங்களில் அறிபுனை பாணியின் கூறுகள் பல காணப்பட்டாலும் தானொரு அறிபுனை எழுத்தாளரல்ல என்று மறுக்கிறார் அட்வுட். *தி பிளைண்ட் அசாசின்*, *ஓரிக்ஸ் அண்ட் கிரேக்*, *காட்ஸ் ஐ*, *எலியாஸ் கிரேஸ்* ஆகியவை இவரது பிற குறிப்பிடத்தக்க படைப்புகள். மேலும் கனடிய தேசிய/பணாட்டு அடையாளத்தைப் பற்றிய அட்வுட்டின் கட்டுரைகள் உலகப்புகழ் பெற்றவை. மான் புக்கர் பரிசுக்கு ஐந்து முறை பரிந்துரைக்கப்பட்டுள்ள அட்வுட் ஒரு முறை அதனை வென்றுள்ளார் (*தி பிளைண்ட் அசாசின்*, 2000). கனடாவின் உயரிய கவர்னர் ஜெனரல் விருதினையும் இருமுறை வென்றுள்ளார். அட்வுட்டின் படைப்புகள் உலகெங்கும் ஆங்கில இலக்கிய பாடத்திட்டங்களில் இடம் பெற்றுள்ளன.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்
* அட்வுட்டின் டிவிட்டர் பக்கம்

பகுப்பு:கனடிய எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:புக்கர் பரிசு பெற்றவர்கள்
பகுப்பு:பெண்ணிய எழுத்தாளர்கள்
பகுப்பு:1939 பிறப்புகள்
பகுப்பு:ஆங்கிலக் கவிஞர்கள்
பகுப்பு:வாழும் மக்கள்
பகுப்பு:கனடிய சுற்றுச்சூழல் செயற்பாட்டாளர்கள்